Si Elizabeth Van Lew namundag kan Oktobre 25, 1818 sa Richmond, Virginia ki John Van Lew asin Eliza Baker. An ama niya sarong alkalde sa Philadelphia poon 1976 abot 1798 alagad naghubo sa Richmond kan 1806 sa edad na 16 asin sa laog nin 20ng taon nakapundar asin napadakula an negosyong hardware asin ini may rogaring siyang mga surogoon. Siya pinadara sa Philadelphia na mag'adal asin pinalaog siya sa sarong eskwelahan na Quaker na kun saen nagkusog an saiyang pagtubod na dapat haleon an pag'ooripon kan mga itom.

Pasko nin Pagkabuhay (Griego: Πάσχα, Pascha o Pasxa) iyo an pinakamahalagang relihiyosong selebrasyon sa Kristianismo. Nagtutubod an mga Kristiano na nabuhay liwat si Hesus halì sa pagkagadan duwang aldaw pakatapos kan saiyang krusipiksyon, asin ipigseselebrar an pagkabuhay liwat sa Pasko nin Pagkabuhay, duwang aldaw pakaagi kan Biernes Santo.

May pintakasing pinapaorog sa Gensan, an inaapod na Kalilangan Festival kun saen tampok ninda an mga pigura kan sirang tuna asin an pagrokyaw kan maray na pag'iribahan kan mga namamanwaan asin mga lider kan iba-ibang etnikong grupo. An kalilangan boot sabihon pintakasi, pagrokyaw. Nabibilog ini sa porma nin ritwal asin seremonya kan mga kinaugalean na kostumbre kan lugar. Yaon man igdi an sayaw, awit asin paurumbasan sa maogmang pagsartaro kan mga namamanwaan.

An Angola, opisyalmente Republika kan Angola (Portuges: Republica de Angola, sinasayod [ʁɨˈpublikɐ dɨ ɐ̃ˈɡɔla]; Kikongo, Kimbundu, Umbundu: Repubilika ya Ngola), sarong nasyon namomogtak sa sur-sentral nin Aprika asin an mga kadolon kaini iyo an Namibia sa habagatan, an Demokratikong Republika nin Kongo sa amnayan, asin an Zambia sa subangan; an kosang solnopan niya yaon sa Dagat Atlantiko. An Luanda iyo an saiyang syudad na kabisera, manta na an probinsya nin Cabinda, na napasuway sa mayor na teritoryo kan Angola, kadolon an Republika kan Kongo asin an Demokratikong Republika kan Kongo.

May magkapirang panlahid asin panhaplas an mabantig sa pagpawara kan doldol. Dapat an pagbulong, ngane epektibo, damay an gabos na nakaestar sa harong asin idtong may halawig na pagdukot sa pasyente. Sa pagkontrol kan gatol, natomar nin mga antihistamines asin ahente sa pampahaleng gatok. An mga gamit sa tinurogan, mga gubing, asin mga twalya na inusar kan nakaaging 3 aldaw labahan sa mainit na tubig asin ipa'alang sa mainit na dryer.

An saiyang Antisipasyon asin iba pang rawitdawit nagin sarô sa mga ganador sa Premio Tomas Arejola para sa Literaturang Bikolnon kasabay an rawitdawit man ni Jimple Borlagdan kan 2007. Bàgo kaini, saro pang katiriponan kan saiyang mga rawitdawit an nagin finalist sa PTALB kan 2006.